– Skal du være rimelig effektiv, så må du ha over 200.000 innbyggere. Det er en forutsetning for å få overført nye oppgaver, sier Jørgen Amdam fra Møreforskning til Bergens Tidende.



Mandag leverte han sin utredning til kommunal- og moderniseringsminister Jan Tore Sanner (H). Her ser de på ulike måter å organisere fylkeskommunen på i fremtiden.



Konklusjonen er klar: Aust-Agder, Finnmark og Sogn og Fjordane bør bort.

Neppe noe endring

Møreforskning konkluderer i sin rapport med at det beste og mest realistiske vil være å redusere antall fylker til mellom ti og femten. Amdam ser da for seg at Vestlandet er delt opp i to eller tre regioner.



Han har derimot liten tro på at det blir noen endring.



– Vi kan si det slik at sannsynligheten for at vi fortsetter med 19 fylker - som nå - er større enn at vi får endringer.



